Maandumisseadmed

Maandumisseadmed on raadionavigatsiooniseadmed, millega navigeeritakse lennuväljadel ja nende lähiümbruses õhusõidukeid õhkutõusul, lähenemisel ja maandumisel. Maandumisseadmed jagunevad raadionavigatsiooni ja maandumissüsteemide vahel. Maandumisseadmed on näiteks: instrumentaalmaandumissüsteem (ILS), mikrolaine maandumissüsteem (MLS), satelliitnavigatsioonil põhinev maandumissüsteem (GLS). Instrumentaalmaandumissüsteem (ILS) on maapealne maandumissüsteem, millega saab piloot horisontaalset ja vertikaalset täpset juhendust maandumisele lähenemisel ja maandudes. See aitab tagada võimalikult ohutut maandumist halbade ilmastikuolude korral. LOC-i (kursimajaka) süsteemi kaudu saadakse horisontaalset informatsiooni ja vertikaalset informatsiooni GP süsteemi kaudu. Raja otsas asetsevad markermajakad annavad informatsiooni helisignaalide kaudu õhusõiduki kaugusest lennuraja otsa suhtes (Vt Joonis 1. Instrumentaalmaandumissüsteem). ILS-i horisontaalset informatsiooni tagab LOC-i süsteem ehk kursimajakas. LOC on osa instrumentaalmaandumissüsteemist. Kursimajakas on süsteem, mida kasutatakse horisontaalseks lennukite suunamiseks. ILS-i vertikaalse informatsioon tagab GP süsteem. GP on glissaadimajakas ja see on instrumendi maandumissüsteemi lõpplähenemise punkti osa. Glissaad edastatakse pilootidele lennu lõpule lähenedes, mis tagab piloote laskumisprofiili vertikaalse informatsiooniga. LO on kaugraadiomajakas (locator/outer), mida kasutatakse tihti koos ringsuunalise raadiomajakaga (NDB). NDB-d kasutades saab lennukiga navigeerida otse majakani ja sellest üle lennates ka sellest teavituse saada. LM on keskraadiomajakas (locator middle), mis töötab samal põhimõttel kui kaugraadiomajakas. Keskraadiomajakas täidab oma tööpõhimõtet 0,5 kuni 0,8 meremiili kaugusel lennuraja algusest. DME on kauguse mõõtmise seade (distance measuring equipment). See on raadionavigatsioonisüsteem, mis arvutab kaldkauguse õhusõiduki ja majaka vahel ning kasutab selleks raadiosignaalide viivitust (Vt Joonis 2. DME maapealsed seadmed). Nähtavus lennuki ja maapealse jaama vahel peab olema tagatud. MLS ehk mikrolainemaandumissüsteem leiutati mägiste piirkondade jaoks. MLS võimaldab maanduvatel lennukitel kindlaks teha, kas nad asuvad maandudes lennurajaga korrektsel trajektooril. (Vt Joonis 3. Mikrolaine maandumissüsteem). GLS (satelliitnavigatsioonil põhinev maandumissüsteem) on globaalne maapealne tugijaamaga satelliitnavigatsiooni süsteem, mis on ILS-i alternatiiv. Eri riikides on arendatud satelliitnavigatsioonisüsteemid. Ameerika süsteem on GPS, Indias on IRNSS, Venemaal on GLONASS, Hiinas on BDS, Euroopas on GALILEO ja Jaapanis on QZSS . Satelliitnavigatsiooni-tugisüsteemid on õhusõidukipõhine süsteem (ABAS), maapealsete tugijaamade süsteem (GBAS) ja satelliidipõhine süsteem (SBAS) (Vt Joonis 4. GBAS-i arhitektuur). Skybrary. (October 2014). Instrument landing system. Allikas: https://www.skybrary.aero/index.php/Instrument_Landing_System_(ILS) Tasso, M. (2013). Ümbritseva keskkonna mõju Ämari lennuvälja navigatsiooni- ja maandumisseadmetele ning meteosüsteemidele. Tartu, Estonia. Allikas: https://ilias.mil.ee/goto.php?target=file_29076_download&client_id=uusilias Airways Museum. (1953). airways museum. Allikas: http://www.airwaysmuseum.com/VAR%20%26%20Markers%20Ops%20Notes%201953.htm Diamond, T. (2003). UK Aviation NavAids Gallery. Allikas: Trevor Diamond: http://www.trevord.com/navaids/ Department of Defense, Department of Homeland Security, Department of Transportation. (2008). United States Coast Guard Navigation Center. Allikas: https://www.navcen.uscg.gov/pdf/2008_Federal_Radionavigation_Plan.pdf Choudhary, M. (2019). What are various GNSS systems? Geospatial World. Allikas: https://www.geospatialworld.net/blogs/what-are-the-various-gnss-systems/ SKYbrary. (2017). Ground Based Augmentation System (GBAS). Skybrary. Allikas: https://www.skybrary.aero/index.php/Ground_Based_Augmentation_System_(GBAS) SKYbrary. (2017). Satellite Based Augmentation System (SBAS). Skybrary. Allikas: https://www.skybrary.aero/index.php/Satellite_Based_Augmentation_System_(SBAS)